ລາວຍັງບໍ່ທັນພ້ອມເທື່ອ ທີ່ຈະອະນຸຍາດໃຫ້ ອົງການສະຫະປະຊາ ຊາດ ເຂົ້າໄປຢ້ຽມຊາວມົ້ງ ທີ່ຖືກສົ່ງກັບ
ຂ່າວສຳຄັນອື່ນໆ: ການໂຈມຕີສະລະຊີບ 2 ຄັ້ງ ທີ່ເມືອງ ຣາມາດີ ໃນອີຣັກ ມີຜູ້ເສັຽຊີວິດ 20 ຄົນ; ທ່ານໂອບາມາເວົ້າວ່າ ສະຫະຣັດ ຕ້ອງແກ້ໄຂ ຄວາມລົ້ມແຫຼວ
ຕຳຣວດອີຣັກກ່າວວ່າ ການໂຈມຕີ ດ້ວຍຣະເບີດ ສະລະຊີບ 2 ຄັ້ງ ທີ່ເມືອງ RAMADIທາງພາກ ຕາເວັນຕົກ ຂອງອີຣັກ ເຮັດໃຫ້ ມີຜູ້ເສັຽຊີວິດ ຢ່າງນ້ອຍ 20 ຄົນແລະໄດ້ຮັບບາດເຈັບອີກ ຫລາຍກວ່າ 30 ຄົນ ຕຳຣວດເວົ້າວ່າ ເປັນທີ່ປາກົດວ່າການໂຈມຕີ ດ້ວຍຣະເບີດ ສະລະຊີບ ໃນວັນພຸດມື້ນີ້ ແມ່ນ ແນເປົ້າໝາຍ ໃສ່ເຈົ້າໜ້າທີ່ອະວຸໂສ ໃນແຂວງ ANBAR ຊຶ່ງມີ ເມືອງ RAMADI ເປັນເມືອງ ເອກຫລືທີ່ວ່າ ການແຂວງນັ້ນ ເຂົາເຈົ້າເວົ້າວ່າ ເຫດຮ້າຍເລີ້ມຂຶ້ນ ດ້ວຍການໂຈມຕີໂດຍຣົດຣະເບີດ ສະລະຊີບ ເທິງເສັ້ນທາງ ໃກ້ໆໂຮງການ ເຈົ້າແຂວງໆ ANBAR ຄືທ່ານQASSIM MOHAMMED AL-FAHDAWI ຕຳຣວດກ່າວວ່າ ຜູ້ໂຈມຕີ ດ້ວຍຣະເບີດສະລະຊີບອີກຄົນນຶ່ງ ທີ່ຍ່າງໄປ ໄດ້ບີບຄະນວນຣະເບີດ ໃຫ້ແຕກຂຶ້ນໃນເວລາຕໍ່ມາ ບໍ່ດົນ ຫລັງຈາກທ່ານ AL-FAHDAWI ໄດ້ອອກຈາກ ໂຮງການໄປເພື່ອໄປກວດເບິ່ງ ຄວາມເສັຽຫາຍ ຈາກເຫດຣະເບີດ ຄັ້ງທຳອິດ ການໂຈມຕີຄັ້ງທີ 2ເຮັດໃຫ້ເຈົ້າແຂວງ ໄດ້ຮັບບາດເຈັບ ແລະເຮັດໃຫ້ຜູ້ຊ່ອຍ ຜູ້ບັນຊາການຕຳຣວດຂອງທ່ານເສັຽຊີວິດ ປະທານາທິບໍດີ ສະຫະຣັດ ທ່ານ BARACK OBAMA ກ່າວວ່າຄວາມ ລົ້ມແຫລວ ຢ່າງເປັນຣະບົບ ຂອງບັນດາຜແນກ ການຮັກສາຄວາມປອດພັຍ ຂອງສະຫະຣັດໄດ້ເປີດໂອກາດ ໃຫ້ມີການພະຍາຍາມ ວາງຣະເບີດ ໃສ່ເຮືອບິນໂດຍສານທີ່ມຸ່ງໜ້າມາຍັງ ນະຄອນ DETROIT ໃນວັນບຸນຄຣິສຕ໌ມາສນັ້ນ ໃນການຖແລງຈາກຣັດຮາວາຍ ໃນມື້ວານນີ້ ທ່ານ OBAMA ກ່າວວ່າ ຜແນກການຕ່າງໆບໍ່ໄດ້ແຈ້ງໃຫ້ກັນແລະກັນຊາບ ຢ່າງຖືກຕ້ອງ ຕາມກົດລະບຽບກ່ຽວກັບຂໍ້ມູນຕ່າງໆ ຫລັງຈາກ ໄດ້ຮັບຄຳເຕືອນ ຈາກບິດາ ຂອງຜູ້ຊາຍ ຊາວໄນຈີເຣັຽທີ່ເປັນຜູ້ຕ້ອງສົງສັຍ ໃນການຈະບີບ ຄະນວນຣະເບີດ ໃຫ້ແຕກຂຶ້ນຢູ່ເທິງເຮືອບິນໂດຍສານ ຂອງສາຍການບິນ NORTHWEST ຫລື DELTA ນັ້ນ ປະທານາທິບໍດີ OBAMA ເອີ້ນຄວາມບົກຜ່ອງ ໃນການຮັກສາ ຄວາມປອດພັຍດັ່ງກ່າວນີ້ວ່າ ເປັນສິ່ງທີ່ຮັບເອົາບໍ່ໄດ້ ແລະກ່າວວ່າ ສະຫະຣັດຕ້ອງໄດ້ແກ້ໄຂຂໍ້ຂາດຕົກບົກຜ່ອງ ໃນການຮັກສາ ຄວາມປອດພັຍປະເທດ ຢ່າງໄວວາ ຣັຖບານລາວ ໄດ້ປະຕິເສດ ຕໍ່ຄຳຮ້ອງຂໍຂອງອົງການ ສະຫະປະຊາດ ທີ່ຂໍໄປຢ້ຽມຢາມຊາວມົ້ງ ຈຳນວນຫລາຍກ່ວາ 4500ຄົນ ທີ່ຖືກເຈົ້າໜ້າທີ່ໄທ ບັງຄັບຈັດສົ່ງ ກັບຄືນປະເທດລາວນັ້ນ ໂຄສົກກະຊວງ ການຕ່າງປະເທດລາວທ່ານນື່ງກ່າວວ່າ ທາງການລາວຈະຍິນດີຕ້ອນຮັບພວກສັງເກດການນາໆຊາດ ໃນພາຍຫລັງຫລັງຈາກທີ່ຂັ້ນຕອນການ ຈັດຕັ້ງຖິ່ນຖານໃໝ່ໃຫ້ພວກຊາວມົ້ງເຫລົ່ານັ້ນ ສຳເລັດເສັດສີ້ນລົງແລ້ວ ເຈົ້າໜ້າທີ່ໄທເວົ້າວ່າ ຕົນໄດ້ຈັດສົ່ງຊາວມົ້ງ 4 ພັນກວ່າຄົນກັບ ຄືນໄປລາວໃນມື້ວັນຈັນຜ່ານມາ ໃນນັ້ນ ແມ່ນມີຮວມທັງ ພວກຊາວມົ້ງ 158 ຄົນ ທີ່ທາງ ອົງການສະຫະປະຊາຊາດ ໄດ້ຮັບຮູ້ ຢ່າງເປັນທາງການວ່າ ເປັນອົພຍົບ ການຈັດສົ່ງຊາວມົ້ງກັບຄືນໄປລາວ ໄດ້ພາໃຫ້ເກີດ ຄວາມວິຕົກກັງວົນຢ້ານວ່າ ພວກຊາວມົ້ງ ຈະຖືກລົງໂທດໂດຍເຈົ້າໜ້າທີ່ລາວ ແຕ່ໄທເວົ້າວ່າ ຕົນໄດ້ຮັບ ການຄ້ຳປະກັນ ຈາກຣັຖບານລາວວ່າຊາວມົ້ງເຫລົ່ານີ້ ຈະບໍ່ຖືກລົງໂທດ ອົງການອົພຍົບ ຂອງສະຫະປະຊາຊາດ ກ່າວວ່າຕົນໄດ້ຍື່ນຄຳຮ້ອງຂໍ ຢ່າງເປັນທາງການ ໄປຍັງຣັຖບານລາວແລ້ວເພື່ອຂໍໄປຢ້ຽມຢາມຊາວມົ້ງ ຈຳນວນຫລາຍພັນຄົນ ທີ່ໄດ້ຖືກສົ່ງ ກັບຄືນໄປລາວຈາກປະເທດໄທນັ້ນ ກ່ອນໜ້ານີ້ ສະມາຊິກສະ ພາຕ່ຳ ILLEANA ROS-LEHTINEN ຂອງ ພັກຣີພັບຣີກັນຈາກຣັດຟລໍຣິດາ ຊຶ່ງເປັນສະມາ ຊິກອະວຸໂສ ຂອງພັກຣີພັບຣີກັນ ໃນ ຄະນະກັມມະການກິຈການຕ່າງປະເທດ ຂອງສະພາຕ່ຳ ສະຫະຣັດ ແລະປະທານ ຄະນະກັມມະການ ທ່ານ HOWARDBERMAN ຊຶ່ງເປັນ ສະມາຊິກ ສະພາຕ່ຳຂອງພັກເດໂມແຄຣັທ ຈາກຣັດແຄລິຟໍເນັຽກໍໄດ້ອອກ ຖແລງການສະບັບນຶ່ງ ຕອບຕໍ່ການບັງຄັບ ຈັດສົ່ງຊາວມົ້ງຈຳນວນຫລາຍພັນຄົນ ຈາກປະເທດໄທ ກັບຄືນໄປລາວນັ້ນ ຊຶ່ງມີໃຈຄວາມວ່າ: ການຕັດສິນໃຈຂອງຣັຖບານໄທ ໃນການຈັດສົ່ງ ຊາວລາວເຜົ່າມົ້ງ ຈຳນວນ 4 ພັນ 500 ກວ່າຄົນກັບຄືນໄປລາວນັ້ນ ໄດ້ສ້າງ ຄວາມວິຕົກກັງວົົນ ເປັນທີ່ສຸດ ຮວມຢູ່ໃນພວກທີ່ຖືກສົ່ງ ກັບຄືນໄປນັ້ນ ຈຳນວນນຶ່ງ ແມ່ນຍັງສືບຕໍ່ ປະເຊີນກັບການຖືກປະຫັດປະຫານ ທີ່ເຂົາເຈົ້າມີຄວາມຢ້ານກົວ ຢ່າງສົມເຫດສົມຜົນຍ້ອນການພົວພັນ ຂອງພວກເຂົາເຈົ້າ ກັບການຕໍ່ຕ້ານ ຝ່າຍປະເທດລາວ ທີ່ໄດ້ຮັບການສນັບສນຸນ ຈາກສະະຣັດ ເມື່ອຫລາຍໆທົສວັດ ຜ່ານມາແລ້ວນັ້ນ ເຈົ້າໜ້າທີ່ອະວຸໂສທາງດ້ານ ທະຫານຄົນນຶ່ງຂອງຈີນ ໄດ້ສເນີໃຫ້ມີການສ້າງ ຕັ້ງຖານທັບຖາວອນຂຶ້ນ ຢູ່ໃນຕ່າງປະເທດເພື່ອໃຫ້ການສນັບສນຸນ ແກ່ການປະຕິບັດງານ ຕໍ່ຕ້ານພວກໂຈນທະເລໃນບໍຣິເວນອ່າວເອເດັນ ໃນການໃຫ້ສຳພາດ ທີ່ນຳອອກເຜີຍແຜ່ ໂດຍເວັບໄຊທ໌ ຂອງກະຊວງປ້ອງກັນປະເທດຈີນນັ້ນ ພົນເຮືອຕຣີ YIN ZHUO ກ່າວວ່າ ຖານທັບທີ່ວ່ານີ້ຈະຊ່ອຍກອງທັບຈີນ ໃນການປະຕິບັດ ພັນທະນາໆຊາດຂອງຕົນ ໃຫ້ຫລ້ອນໜ້າທີ່ ທ່ານ YINໃຫ້ຂໍ້ສັງເກດວ່າ ການຕັດສິນໃຈ ເພື່ອສ້າງຕັ້ງ ຖານທັບດັ່ງກ່າວ ຈະຕ້ອງໄດ້ຮັບການຕັດສິນໃຈ ໂດຍພັກຄອມມູນິສ ທີ່ປົກຄອງປະເທດ ແລະຄະນະ ກັມມາທິການສູນກາງດ້ານກອງທັບ ຈີນໄດ້ທຳການລາຕເວນ ມາເປັນເວລານຶ່ງປີແລ້ວ ໃນບໍຣິເວນອ່າວເອເດັນໂດຍໄດ້ໃຫ້ການຄຸ້ມຄອງ ກຳປັ່ນຈີນ ແລະຕ່າງປະເທດ ທີ່ແລ່ນໄປມາໃນເຂດນ່ານນ້ຳດັ່ງກ່າວ ບໍ່ໃຫ້ພວກໂຈນທະເລ ໂຊມາເລັຽ ຈີ້ເອົາໄປ ການສເນີທີ່ວ່ານີ້ ໄດ້ມີຂຶ້ນບໍ່ເທົ່າໃດມື້ ຫລັງຈາກ ກຳປັນຂົນສົ່ງລຳນຶ່ງ ຂອງຈີນແລະລູກເຮືອ 25 ຄົນ ໄດ້ຖືກຊ່ອຍ ໃຫ້ລອດພົ້ນ ຈາກເງື້ອມມື ຂອງພວກໂຈນທະເລໂຊມາເລັຽ ໃນມື້ວັນຈັນ ຜ່ານມາ ອົງການຂ່າວຂອງເກົາ ຫລີໃຕ້ ແລະຂອງຈີນລາຍງານວ່າເກົາຫຼີເໜືອ ຈະຫ້າມບໍ່ໃຫ້ ມີການນຳໃຊ້ ເງິນຕຣາຕ່າງປະ ເທດ ຢ່າງສິ້ນເຊີງເລີ້ມແຕ່ວັນທີ 1 ມັງກອນ ເປັນຕົ້ນໄປ ອົງການຂ່າວຊິນຫວາ ຂອງທາງການຈີນໄດ້ອ້າງຄຳເວົ້າ ຢູ່ໃນຖແລງຂ່າວສະບັບນຶ່ງ ຂອງທາງການເກົາຫລີເໜືອທີ່ຕິດຢູ່ຕາມຫ້າງຮ້ານ ແລະຕລາດແຫ່ງຕ່າງໆ ໃນເກົາຫລີເໜືອ ຖແລງຂ່າວຊຶ່ງລົງວັນທີ 28 ທັນວາ ໄດ້ຫ້າມບໍ່ໃຫ້ ສ່ວນບຸກຄົນ ທຸຣະກິດແລະອົງການຈັດຕັ້ງຕ່າງໆ ນຳໃຊ້ເງິນຕຣາ ຕ່າງປະເທດ ອົງການຂ່າວຊິນຫວາໄດ້ອ້າງຄຳເວົ້າ ຢູ່ໃນຖແລງຂ່າວ ທີ່ກ່າວວ່າ ຊາວຕ່າງປະເທດ ຈະຕ້ອງໄດ້ແລກປ່ຽນເງິນເຂົາເຈົ້າ ເປັນເງິນວອນ ຂອງເກົາຫລີເໜືອເສັຽກ່ອນ ເພື່ອໃຊ້ຈ່າຍແລະຊື້ສິ່ງຂອງຕ່າງໆ ໃນເກົາຫລີເໜືອ ສ່ວນໜັງສືພິມລາຍວັນ JOONG-ANGຂອງເກົາຫລີໃຕ້ ໄດ້ອ້າງຄຳເວົ້າ ຂອງເວັບໄຊທ໌ຂ່າວ ກ່ຽວກັບເກົາຫລີເໜືອທີ່ມີສຳນັກງານ ຢູ່ກຸງໂຊລ ທີ່ກ່າວວ່າ ຣັຖບານເກົາຫຼີເໜືອ ຈະຢຶດເອົາເງິນຕຣາຕ່າງປະທດ ທີ່ປະຊາຊົນຂອງຕົນ ມີຢູ່ທັງໝົດ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ